รัฐมนตรีว่าการกระทรวงมหาดไทย ระบุมาตรการลดอุบัติเหตุนอกจากการเพิ่มโทษและเจ้าหน้าที่เข้มงวดแล้ว จะต้องเพิ่มวินัยการจราจรให้กับผู้ที่ใช้รถใช้ถนนด้วย
รัฐมนตรีว่าการกระทรวงมหาดไทย ระบุมาตรการลดอุบัติเหตุนอกจากการเพิ่มโทษและเจ้าหน้าที่เข้มงวดแล้ว จะต้องเพิ่มวินัยการจราจรให้กับผู้ที่ใช้รถใช้ถนนด้วยพลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงภาพรวมการรณรงค์ขับรถมีน้ำใจรักษาวินัยจราจร ในช่วงเทศกาลปีใหม่ของศูนย์อำนวยการป้องกันและลดอุบัติเหตุทางถนนว่า แม้ข้อมูลสถิติการเกิดอุบัติเหตุตัวเลขผู้เสียชีวิตและบาดเจ็บจะลดลง แต่ยังมีสถิติการเกิดอุบัติเหตุสูงสุด โดยสาเหตุยังมาจากการขับรถเร็วและดื่มแล้วขับ แม้เจ้าหน้าที่จะดำเนินการอย่างจริงจังและเข้มงวดก็ตาม อย่างไรก็ตามหลังจากนี้จะต้องมีการนำข้อมูลจากทุกหน่วยงานมาทำการประเมิน เพื่อหาแนวทางในการทำให้สถิติในส่วนอื่นลดลง ซึ่งเห็นว่าสิ่งสำคัญนอกจากการเพิ่มโทษและการปฎิบัติงานของเจ้าหน้าที่ที่เข้มงวดแล้วจะต้องเพิ่มวินัยการจราจรให้กับผู้ที่ใช้รถใช้ถนน สร้างจิตสำนึกให้คนใช้รถใช้ถนนอย่างระมัดระวังและปลอดภัยรัฐมนตรีว่าการกระทรวงมหาดไทย กล่าวอีกว่า จากนี้ในส่วนของมาตรการต่างๆ จะไม่ใช้ดำเนินการเพียงช่วงเทศกาลสำคัญเท่านั้น แต่จะนำมาบังคับใช้ในช่วงเวลาปกติด้วย